شه‌فه‌ق نیوز- جه‌ماعه‌ت (جامیعه‌) ئیلامیه‌یل
مه‌رکه‌ز (وه کورته‌نام ج.ا.م)، لق ژنه‌یله‌ی، وه به‌رپرسی دوکتور مه‌هین عه‌باسی،
چالاک مه‌ده‌نی و فه‌رهه‌نگی ئاودانانی، ده شوون هانایه‌تی و کووه‌و کردن کومه‌ک
ئه‌ڕای زاڕوومه‌درسه‌یل و سفووڕه‌یل و بێ‌ده‌سهه‌ڵاته‌یل ئیلامی ک وه خاتر که‌مده‌سی
و ژاری و هه‌ژاری ته‌وانای خڕین ماسک ئه‌ڕا نواگیری له کورونا نه‌دیرن، هامڕێ
دوکتور وه‌فایی یگانه ک به‌نگڵه‌ی ئه‌ڕا ماسک‌سازی ده که‌ره‌ج ناگه و خوه‌ییش خه‌ڵک
ئیلامه، نزیکه‌ی یانزه‌هزار ماسک سێ‌لایه‌ مڵتدار ک هن بیمار پیه‌رێزییه، وه په‌تی
کردن، ئه‌ڕا ئیلام.
مسته‌فا به‌یگی (رودوس فه‌یلی) به‌رپرس ئی NGOه ک یه ده‌ساڵه
ئه‌ڔا گرده‌و بیین و خه‌یرخوازی ئیلامیه‌یل ده ده‌ور یه‌کتره‌کی، بنه‌ڔای نریاگه،
وت: ئیمه به‌ش وه حاڵ خوه‌مان، ناوه‌ی خه‌یلێ یه‌کجار و ئه‌ڔا یه ک جواوێ وه بڕێ
له هه‌وه‌جه‌یل وه‌رده‌سی خه‌ڵکه‌گه‌مان له لا چشته‌یل ئابووری و کوومه‌ڵایه‌تی و
فه‌رهه‌نگی و ژینگه‌پارێزی بده‌یمن، ئی رێکخریاوه خستیمنه‌سه رێ و هیواداریمن له یه‌و
لا، خه‌ڵکه‌گه ئه‌ڔا ئه‌نجام داین کاره‌یل گه‌پترێگیش یارمه‌تیمان بده‌ن.
